**1.2**

**OBCHODNÁ VEREJNÁ SÚŤAŽ č. 04/2020**

**SÚŤAŽNÉ PODMIENKY**

**Mesto Fiľakovo**

podľa § 9a ods. 1 písm. a) zákona č. 138/1991 Zb. o majetku obcí v znení neskorších predpisov a podľa § 281 a nasl. zákona č. 513/1991 Zb. Obchodný zákonník v znení neskorších predpisov

vyhlasuje

**obchodnú verejnú súťaž**

**formou výberu najvhodnejšieho návrhu na uzatvorenie kúpnej zmluvy**

o najvhodnejší návrh na uzavretie kúpnej zmluvy na predaj 12 ks stavebných pozemkov osobitne na výstavbu garáží v radovej zástavbe. Predaj pozemkov sa uskutočňuje v súlade so Zásadami hospodárenia s majetkom mesta Fiľakovo a s uznesením Mestského zastupiteľstva vo Fiľakove č. 69/2020 zo dňa 24.06.2020.

1. **PREDMET OBCHODNEJ VEREJNEJ SÚŤAŽE**

Predmetom obchodnej verejnej súťaže (ďalej len „OVS“) je predaj 12 ks stavebných pozemkov osobitne o  výmere po 25 m2 pôdorysného rozmeru 7,0 m x 3,5 m, ktoré sú oddelené novým geometrickým plánom z pôvodnej parc. C KN č. 2395/1 vedenej na LV č. 2272 k.ú. Fiľakovo podľa situácie pozemkov za účelom výstavby garáží. Pozemky parc.č. 2395/63-68 a parc.č. 2395/71-76 sa nachádzajú v lokalite radových garáží pri ul. Železničnej vo Fiľakove.

1. **ZÁSADY OBSAHU KÚPNEJ ZMLUVY, NA KTORÝCH PREDÁVAJÚCI TRVÁ :**

Predávajúci:

Mesto Fiľakovo

so sídlom Mestského úradu, Fiľakovo, Radničná 562/25, PSČ 986 01

zastúpené štatutárnym zástupcom :

Mgr. Attila Agócs PhD. - primátorom mesta

IČO : 316 075IČ DPH: neplatca DPH

Bankové spojenie : OTP Banka Slovensko a.s., pobočka Fiľakovo

Číslo účtu : 8174961/5200

IBAN : SK95 5200 0000 0000 0817 4961

BIC: OTPVSKBX (ďalej len „Predávajúci“)

Kupujúci: a manželka/manžel

Meno: Meno:

Priezvisko: Priezvisko:

Rodné priezvisko: Rodné priezvisko:

Dátum narodenia: Dátum narodenia:

Rodné číslo: Rodné číslo:

Trvale bytom: Trvale bytom:

Štátna príslušnosť: Štátna príslušnosť:

Stav: Stav:

(ďalej len „Kupujúci“)

-2-

uzatvárajú v zmysle §588 a nasl. zákona č. 40/1964 Zb. Občiansky zákonník v znení neskorších predpisov a uznesenia Mestského zastupiteľstva vo Fiľakove č. 147/2019 zo dňa 11.12.2019

**túto Kúpnu Zmluvu :**

(ďalej len „Zmluva“)

**Čl. I. Predmet predaja**

1. Mesto Fiľakovo je vlastníkom nehnuteľností – 12 ks pozemkov o ploche jednotlivo 25 m2 pôdorysného rozmeru 7,0 m x 3,5 m, ktoré sú oddelené novým geometrickým plánom z pôvodného pozemku reg. „C“ parc. CKN č. 2395/1 vedenej na LV č. 2272 k.ú. Fiľakovo v podiele 1/1. Pozemky parc.č. 2395/63-68 a parc.č. 2395/71-76 sa nachádzajú v lokalite radových garáží pri ul. Železničnej vo Fiľakove.

2. Predmetom predaja tejto Zmluvy je 1 ks stavebného pozemku o výmere 25 m2 z 12-ich parciel určených na výstavbu radových garáží v kat. území mesta Fiľakovo vytvorených geometrickým plánom č. 36624039-108/2020 vyhotoveným GEODETI G5 s.r.o. Lučenec dňa 23.06.2020 z pôvodného pozemku registra „C“ parc. CKN č. 2395/1 ostatná plocha o výmere 5336 m2 evidovaného Okresným úradom Lučenec, katastrálnym odborom na liste vlastníctva č. 2272 pre kat. územie Fiľakovo, obec Fiľakovo, okres Lučenec. (ďalej len „Predmet predaja“)

**Čl. II. Predmet Zmluvy**

1. Predávajúci na základe tejto Zmluvy a uznesenia Mestského zastupiteľstva vo Fiľakove č. 69/2020 zo dňa 24.06.2020 predáva formou obchodnej verejnej súťaže zo svojho vlastníctva v podiele 1/1 Predmet predaja uvedený a podrobne popísaný v bode 2 Čl. I. tejto Zmluvy bez tiarch a v stave v akom sa nachádza a Kupujúci ho bez tiarch a v stave v akom sa nachádza kupuje do svojho vlastníctva v podiele 1/1 resp. Kupujúci ho kupuje v celosti do svojho vlastníctva (alebo do bezpodielového spoluvlastníctva manželov – v prípade manželského páru) za kúpnu cenu dohodnutú v Čl. III. tejto Zmluvy a za podmienok dohodnutých v Čl. IV. tejto Zmluvy.

**Čl. III. Cena predmetu predaja**

1. Predávajúci predáva Kupujúcemu Predmet predaja 1 ks stavebný pozemok o výmere 25 m2 určený na výstavbu garáže v radovej zástavbe podľa zámeru Predávajúceho pri jednotkovej kúpnej cene .**................. EUR/m2** za celkovú dohodnutú kúpnu cenu **.......................** **EUR**, slovom **.....................................................** (25m2 x jednotková kúpna cena v EUR/m2) za celý pozemok.***(doplní záujemca o kúpu)***

**Čl. IV. Platobné podmienky**

1. Kupujúci je povinný za vysúťažený pozemok dohodnutú kúpnu cenu v plnej výške **................ EUR** ***(doplní záujemca o kúpu)***ako aj ďalšie náklady súvisiace s kúpou pozemku (správny poplatok pre katastrálne konanie, 1/12-ina z ceny geometrického plánu, 1/12-ina z ceny vytýčenia pozemku, 1/12-ina z ceny projektovej dokumentácie na stavebné povolenie a pod..) uhradiť Predávajúcemu prevodom na účet Predávajúceho uvedený v záhlaví tejto zmluvy do 3 dní odo dňa podpísania Kúpnej zmluvy.

-3-

**Čl. V. Vyhlásenia zmluvných strán**

1. Kupujúci vyhlasuje, že pred uzatvorením tejto Zmluvy sa oboznámil so stavom Predmetu predaja fyzickou prehliadkou na miesta samom, je mu jeho stav známy a v takomto stave Predmet predaja preberá do svojho vlastníctva v celosti.

2. Kupujúci sa zaväzuje, že zabezpečí stavebné povolenie na plánovanú stavbu garáže výlučne na základe projektovej dokumentácie na stavebné povolenie zaobstaranej a dodanej Predávajúcim a realizuje stavbu do 24 mesiacov od podpísania Kúpnej zmluvy. Podľa zámeru Predávajúceho garáž nebude vybavená elektrickou energiou.

3. Kupujúci sa zaväzuje, že vybuduje spevnenú plochu pred garážou zo zhutnenej štrkodrvy na vlastné náklady podľa požiadaviek Predávajúceho.

4. Predávajúci vyhlasuje, že na Predmete predaja neviaznu žiadne ťarchy a iné vecné bremená.

5. Pokiaľ by sa dodatočne ukázalo nepravdivosť záväzkov zo strany Kupujúceho podľa bodov 2.-4. tohto článku, Predávajúci je oprávnený od tejto Zmluvy odstúpiť.

**Čl. VI. Nadobudnutie vlastníctva**

1. Kupujúci nadobudne vlastnícke právo k Predmetu predaja dňom právoplatného rozhodnutia Okresného úradu Lučenec, katastrálneho odboru o povolení vkladu vlastnického práva na základe tejto Zmluvy do katastra nehnuteľností.

2. Návrh na vklad vlastnického práva do katastra nehnuteľností je povinný podať Predávajúci do 3 dní odo dňa uzavretia Kúpnej zmluvy. Správny poplatok za podanie návrhu na vklad do katastra nehnuteľností znáša Kupujúci.

3. Do držby a úžitku Predmetu predaja podľa tejto Zmluvy vstupuje Kupujúci dňom podpísania tejto Zmluvy. Týmto dňom prechádza na Kupujúceho i nebezpečenstvo vzniku škôd a náhodilého poškodenia veci. O odovzdaní Predmetu predaja nebudú Zmluvné strany vyhotovovať žiaden písomný záznam. Dňom uzatvorenia Zmluvy sa považuje za splnenú povinnosť Predávajúceho odovzdať Predmet predaja Kupujúcemu.

**Čl. VII. Záverečné ustanovenia**

1. Na právne vzťahy osobitne neupravené touto Zmluvou sa primerane vzťahujú príslušné ustanovenia Občianskeho zákonníka v znení neskorších predpisov.

2. Zmluva nadobúda platnost platnost dňom podpísania Zmluvnými stranami a týmto dňom sú Zmluvné strany viazané svojimi prejavmi vôle. Účinnosť nadobúda dňom nasledujúcim po zverejnení na webovom sídle Predávajúceho.

3. Zmeny alebo doplnky tejto Zmluvy je možné vykonať len na základe dohody Zmluvných strán písomným dodatkom k tejto Zmluve.

4. Účastníci Zmluvy vyhlasujú, že sú plne spôsobilí k právnym úkonom, že sú oprávnení s predmetom Zmluvy nakladať a že ich zmluvná voľnosť nie je obmedzená.

-4-

5. Zmluva je vyhotovená v 5 rovnopisoch a každý z nich je považovaný za originál. Predávajúci z nich obdrží 2 ks, Kupujúci 1 ks a 2 vyhotovenia sú určené na účely vkladu pre Okresný úrad Lučenec, katastrálny odbor.

6. Zmluva bola zverejnená Mestom Fiľakovo dňa ……….2020. *(doplní Predávajúci po zverejnení zmluvy)*

7. Zmluvné strany vyhlasujú, že táto Zmluva obsahuje podstatné náležitosti, je úkon urobený v predpísanej forme, prevodca je oprávnený nakladať s dotknutou nehnuteľnosťou, prejavy vôle sú dostatočne určité a zrozumiteľné, zmluvná voľnosť a právo nakladať s nehnuteľnosťou podľa tejto Zmluvy nie sú obmedzené, Zmluva neodporuje zákonu a zákon neobchádza a neprieči dobrým mravom.

8. Účastníci zmluvy zhodne vyhlasujú, že túto Zmluvu prečítali, jej obsahu porozumeli, že Zmluva je uzatvorená podľa ich pravej a slobodnej vôle, určite, vážne a zrozumiteľne, nie v tiesni za nápadne nevýhodných podmienok na znak čoho Zmluvu vlastnoručne podpisujú.

1. **SPÔSOB PODÁVANIA SÚŤAŽNÝCH NÁVRHOV:**

Súťažný návrh v zmysle návrhu kúpnej zmluvy sa podáva v písomnej forme. Záujemca o nehnuteľnosť môže predložiť na vybraný pozemok iba jednu ponuku. Návrh kúpnej zmluvy musí byť podpísaný predkladateľom súťažného návrhu. Prílohou návrhu kúpnej zmluvy je:

* súhlas záujemcu so súťažnými podmienkami,
* súhlas záujemcu so spracovaním osobných údajov na účely zabezpečenia úkonov spojených s OVS,
* čestné vyhlásenie záujemcu o tom, že v prípade víťazstva v OVS všetky náklady súvisiace s prevodom a odovzdaním predmetu OVS uhradí na vlastné náklady (správny poplatok pre katastrálny odbor, 1/12-ina z ceny geometrického plánu, 1/12-ina z ceny vytýčenia pozemku, 1/12 z ceny projektovej dokumentácie na stavebné povolenie a pod.)
* čestné vyhlásenie záujemcu o tom, že v prípade víťazstva v OVS zabezpečí stavebné povolenie a realizuje stavbu do 24 mesiacov od podpísania kúpnej zmluvy výlučne na základe projektovej dokumentácie na stavebné povolenie zaobstaranej vyhlasovateľom,
* čestné vyhlásenie záujemcu o tom, že v prípade víťazstva v OVS vybuduje pred garážou spevnenú plochu zo zhutnenej štrkodrvy na vlastné náklady podľa požiadaviek vyhlasovateľa – predávajúceho,
* čestné vyhlásenie záujemcu o tom, že disponuje s trvalým pobytom v bytovom dome na sídlisku ul. Sládkovičovej alebo Parkovej, Záhradníckej a Jána Bottu,
* čestné vyhlásenie záujemcu o tom, že v čase podania návrhu do súťaže vlastní viac motorových vozidiel ako garáží,
* čestné vyhlásenie záujemcu o tom, že v čase podania návrhu nie je voči nemu vedené exekučné konanie,
* čestné vyhlásenie záujemcu o tom, že v čase podania návrhu nemá žiadne podlžnosti voči vyhlasovateľovi a ani organizáciám zriadeným mestom,
* telefonický a internetový kontakt.

1. **LEHOTA NA PODÁVANIE SÚŤAŽNÝCH NÁVRHOV:**

Písomný súťažný návrh je potrebné doručiť na Mestský úrad vo Fiľakove, oddelenie ekonomiky a majetku mesta, Radničná 25, 986 01 Fiľakovo najneskôr do 28. júla 2020 do 15.00 hod. v zalepenej obálke s označením :

**„OBCHODNÁ VEREJNÁ SÚŤAŽ 01/2020 – NEOTVÁRAŤ“-**

Navrhovateľ je povinný na obálke uviesť svoju úplnú adresu a prelepenú časť obálky vlastnoručne podpísať.

-5-

1. **TERMÍN VYHODNOTENIA SÚŤAŽNÝCH NÁVRHOV:**

Vyhodnotenie súťažných návrhov vykoná komisia schválená Mestským zastupiteľstvom vo Fiľakove uznesením č. 69/2020 zo dňa 24.06.2020 v termíne najneskôr do 31.07.2020.

Súťažný návrh doručený po stanovenom termíne, alebo v ktorom nebude splnená niektorá zo stanovených podmienok súťaže, nebude do vyhodnotenia zaradený.

V prípade zistenia nepravdivých údajov v súťažnom návrhu bude dotknutý navrhovateľ zo súťaže vylúčený.

**Kritériom pre výber najvhodnejšieho súťažného návrhu na uzatvorenie kúpnej zmluvy je najvyššia cena za 1 m2 výmery pozemku.**

Stavebné pozemky získajú podľa poradia prví 12 záujemcovia s najvyššou ponukou. Víťazní záujemcovia si budú môcť vybrať konkrétne pozemky z celkovej ponuky 12 pozemkov podľa poradia dosiahnutého v OVS.

1. **LEHOTA NA VYHLÁSENIE VÝSLEDKU SÚŤAŽE:**

Vyhlasovateľ oznámi výsledky z vyhodnotenia písomných návrhov kúpnych zmlúv každému z účastníkov súťaže písomne listom odovzdaným pošte na doručenie alebo e-mailom, prípadne telefonicky najneskôr do 10 dní po ukončení vyhodnotenia súťažných návrhov.

1. **OBHLIADKA NEHNUTEĽNOSTI:**

V prípade záujmu o obhliadku pozemku je potrebné si túto dohodnúť na oddelení ekonomiky a mestského majetku Mestského úradu Fiľakovo u kontaktnej osobe : Ing. Zoltán Varga, kanc.č. 12 (prízemie), tel.č.: 0915264290 alebo e-mailom: [zoltan.varga@filakovo.sk](mailto:zoltan.varga@filakovo.sk)

1. **ĎALŠIE PODMIENKY OBCHODNEJ VEREJNEJ SÚŤAŽE:**
2. návrh možno zahrnúť do súťaže, len keď jeho obsah zodpovedá uverejneným podmienkam súťaže; od podmienok súťaže sa návrh nemôže odchýliť,
3. súťažiaci je povinný doplniť navrhovanú cenu za 1m2 výmery pozemku a celkovú kúpnu cenu do kúpnej zmluvy (Čl. III. Cena Predmetu predaja),
4. vyhlasovateľ si vyhradzuje právo :

* odmietnuť všetky predložené návrhy a ukončiť súťaž bez výberu návrhu,
* v odôvodnených prípadoch súťažné podmienky meniť alebo súťaž zrušiť,
* predĺžiť lehotu na vyhlásenie výsledku súťaže,
* pri formálnych nedostatkoch návrhu, ktoré nemenia obsah, vyzvať navrhovateľa na doplnenie a vykonanie opravy (termín určí komisia),
* odmietnuť návrh, ktorý neobsahuje požadované náležitosti súťaže,
* odmietnuť návrh, ktorý obsahuje zjavne nepravdivé skutočnosti a informácie,
* odstúpiť od zmluvy v prípade nezaplatenia kúpnej ceny a ostatných nákladov v stanovenej lehote,
* právo ponúknuť uzavretie kúpnej zmluvy ďalšiemu v poradí určenom výberovou komisiou, ak víťaz písomne oznámi, že nemá záujem o uzavretie kúpnej zmluvy, alebo ak nepodpíše kúpnu zmluvu do 30 dní odo dňa vyhodnotenia OVS,

Prípadné ďalšie informácie poskytne zamestnanec MsÚ Fiľakovo Ing. Zoltán Varga, kanc.č. 12 (prízemie), tel.č.: 0915264290 alebo e-mailom: [zoltan.varga@filakovo.sk](mailto:zoltan.varga@filakovo.sk)

Vo Fiľakove, dňa 01.07.2020

Mgr. Attila Agócs, PhD.

primátor mesta