**1.1**

**Mesto Fiľakovo**

podľa § 9a ods. 1 písm. a) zákona č. 138/1991 Zb. o majetku obcí v znení neskorších predpisov a podľa § 281 a nasl. zákona č. 513/1991 Zb. Obchodný zákonník v znení neskorších predpisov

vyhlasuje

**obchodnú verejnú súťaž**

**o najvhodnejší návrh na uzavretie kúpnej zmluvy**

**na prevod vlastníctva k nehnuteľnosti**

**formou výberu najvhodnejšieho návrhu na uzatvorenie kúpnej zmluvy**

**za podmienok zverejnených v prílohe**

**PREDMET SÚŤAŽE**

1. Predmetom obchodnej verejnej súťaže (ďalej len „OVS“) je predaj 12 ks stavebných pozemkov osobitne o  výmere po 25 m2 pôdorysného rozmeru 7,0 m x 3,5 m, ktoré sú oddelené novým geometrickým plánom z pôvodnej parc. C KN č. 2395/1 vedenej na LV č. 2272 k.ú. Fiľakovo podľa situácie pozemkov za účelom výstavby garáží. Pozemky parc.č. 2395/63-68 a parc.č. 2395/71-76 sa nachádzajú v lokalite radových garáží pri ul. Železničnej vo Fiľakove.

**PODMIENKY SÚŤAŽE**

1. Súťaž sa začína dňa 1. júla 2020, t.j. dňom jej uverejnenia na internetovej stránke mesta <http://www.filakovo.sk>, na úradnej tabuli mesta Fiľakovo a v mesačníku samosprávy Fiľakovské zvesti č. 6

2. Návrh do OVS predkladá záujemca v zalepenej obálke, kde uvedie meno, adresu záujemcu a označenie „OBCHODNÁ VEREJNÁ SÚŤAŽ - GARÁŽE – NEOTVÁRAŤ“-

V obálke záujemca predloží:

1. návrh kúpnej zmluvy
2. súhlas záujemcu so súťažnými podmienkami,
3. súhlas záujemcu so spracovaním osobných údajov na účely zabezpečenia úkonov spojených s OVS,
4. čestné vyhlásenie záujemcu o tom, že v prípade víťazstva v OVS všetky náklady súvisiace s prevodom a odovzdaním predmetu OVS uhradí na vlastné náklady (správny poplatok pre katastrálny odbor, 1/12-ina z ceny geometrického plánu, 1/12-ina z ceny vytýčenia pozemku, 1/12 z ceny projektovej dokumentácie na stavebné povolenie a pod.)
5. čestné vyhlásenie záujemcu o tom, že v prípade víťazstva v OVS zabezpečí stavebné povolenie a realizuje stavbu do 24 mesiacov od podpísania kúpnej zmluvy na základe projektovej dokumentácie na stavebné povolenie zaobstaranej vyhlasovateľom,
6. čestné vyhlásenie záujemcu o tom, že v prípade víťazstva v OVS vybuduje pred garážou spevnenú plochu zo zhutnenej štrkodrvy na vlastné náklady podľa požiadaviek vyhlasovateľa – predávajúceho,
7. čestné vyhlásenie záujemcu o tom, že disponuje s trvalým pobytom v bytovom dome na sídlisku ul. Sládkovičovej alebo Parkovej, Záhradníckej a Jána Bottu,
8. čestné vyhlásenie záujemcu o tom, že v čase podania návrhu do súťaže vlastní viac motorových vozidiel ako garáží,
9. čestné vyhlásenie záujemcu o tom, že v čase podania návrhu nie je voči nemu vedené exekučné konanie,
10. čestné vyhlásenie záujemcu o tom, že v čase podania návrhu nemá žiadne podlžnosti voči vyhlasovateľovi a ani organizáciám zriadeným mestom,
11. telefonický a internetový kontakt.

3. Predmet OVS môže byť využitý len na výstavbu garáže v radovej zástavbe v súlade s projektovou dokumentáciou na stavebné povolenie.

4. Predmet OVS sa ponúka osobitne, t.j. každý stavebný pozemok zvlášť.

5. Kritériom na vyhodnotenie ponúk je najvyššia ponúkaná cena za 1 m2 výmery pozemku. Stavebné pozemky získajú podľa poradia prví 12 záujemcovia s najvyššou ponukou. Víťazní záujemcovia si budú môcť vybrať konkrétne pozemky z celkovej ponuky 12 pozemkov podľa poradia dosiahnutého v OVS.

6. Návrh musí byť doručený na adresu vyhlasovateľa : Mestský úrad Fiľakovo, oddelenie ekonomiky a majetku mesta, Radničná 25, 986 01 Fiľakovo najneskôr do 28. júla 2020 do 15.00 hod. Návrh doručený po stanovenom termíne, alebo v ktorom nebude splnená niektorá zo stanovených podmienok súťaže, nebude do súťaže zaradený.

7. Návrhy predložené do OVS vyhodnotí komisia schválená Mestským zastupiteľstvom vo Fiľakove uznesením č. 69/2020 zo dňa 24.06.2020. Výsledok OVS oznámi vyhlasovateľ účastníkom súťaže do 10 dní po ukončení vyhodnotenia súťažných návrhov.

8. Zasadnutie hodnotiacej komisie sa uskutoční v termíne najneskôr do 31.07.2020.

9. Vyhlasovateľ si vyhradzuje

- právo odmietnuť všetky predložené návrhy a ukončiť súťaž bez výberu návrhu,

- právo v odôvodnených prípadoch súťažné podmienky meniť alebo súťaž zrušiť,

- právo predĺžiť lehotu na vyhlásenie výsledku súťaže,

- právo v prípade formálnych nedostatkov návrhu, ktoré nemenia obsah, vyzvať navrhovateľa na doplnenie a vykonanie opravy,

- právo odmietnuť návrh, ktorý neobsahuje požadované náležitosti súťaže,

- právo odmietnuť návrh, ktorý obsahuje zjavne nepravdivé skutočnosti a informácie,

- právo odstúpiť od zmluvy v prípade nezaplatenia kúpnej ceny a ostatných nákladov v stanovenej lehote,

- právo ponúknuť uzavretie kúpnej zmluvy ďalšiemu v poradí určenom výberovou komisiou, ak víťaz písomne oznámi, že nemá záujem o uzavretie kúpnej zmluvy, alebo ak nepodpíše kúpnu zmluvu do 30 dní odo dňa vyhodnotenia OVS.

10. Víťaz OVS bude povinný uhradiť kúpnu cenu a ostatné náklady vcelku bez splátok do 3 dní odo dňa podpísania kúpnej zmluvy.

11. Záujemcovia nemajú nárok na náhradu nákladov spojených s účasťou na súťaži.

12. Ďalšie informácie na tel.: 047/4381001 kl. 124 alebo 0915264290, resp. [zoltan.varga@filakovo.sk](mailto:zoltan.varga@filakovo.sk)

Vo Fiľakove, dňa 01.07.2020

Mgr. Attila Agócs, PhD.

primátor mesta

Prílohy:

Súťažné podmienky

Návrh kúpnej zmluvy

Situácia pozemkov

Súhlas záujemcu so súťažnými podmienkami

Súhlas záujemcu so spracovaním osobných údajov

Čestné vyhlásenia záujemcu podľa bodov 2d) až 2j)